Lektionsplan: Demokrati

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (4 lektioner) | Historisk overblik med fokus på begreber, begivenheder og personer | Eleven kan sætte begivenheders forudsætninger, forløb og følger i kronologisk sammenhæng  Eleven kan bruge kanonpunkter til at skabe historisk overblik og sammenhængsforståelse | Jeg kan   * skriftligt udtrykke min viden om: Det Athenske demokrati, Den Amerikanske Uafhængighedserklæring, Den Franske Revolution, Grundloven i 1849, Systemskiftet, Kvindernes Valgret, Påskekrisen og Jordskredsvalget * skriftligt udtrykke min viden om: Napoleon, Locke, Frederik 7., Estrup | * Eleverne ser videoerne ”Grundlovens tilblivelse” og ”Grundloven” * Eleverne får til opgave at tilegne sig viden om nedslagspunkterne ved at orientere sig i materialerne på historiefaget.dk og i ”Hit med historien” * Eleverne udfylder skemaet (bilag 1). * Som løbende evaluering eller repetition kan læreren lave øvelsen ”Spørg-svar-byt” (bilag 2) |  |
| 2  (2-4 lektioner) | Kildeanalyse | Eleven kan forklare historiske forandringers påvirkning af samfund lokalt, regionalt og globalt  Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger | Jeg kan   * analysere kilder * bruge kilder til at formulere historiske problemstillinger | * Eleverne præsenteres for kildeanalyse med udgangspunkt i ”Kildekritikkens ABC” og ”Spørgeskema”. Læreren gennemgår trin for trin de kildekritiske begreber. * Eleverne arbejder med en af kilderne på <http://www.historiefaget.dk/temaer/rettigheder-og-pligter/stormen-paa-bastillen/hvem-har-skabt-vores-rettigheder/?logintime=1452323693>. Der er tale om Den Amerikanske uafhængighedserklæring og Den franske menneskerettighedserklæring. * Eleverne fremlægger individuelt resultatet af deres kildearbejde for en elev, der har arbejdet med den anden kilde. * Eleverne reflekterer over indholdet i kilderne og formulerer historiske problemstillinger på baggrund deraf |  |
| 3  (2 lektioner) | Sammenhængsforståelse | Eleven kan forklare hvorfor historisk udvikling i perioder var præget af kontinuitet og i andre af brud  Eleven kan forklare historiske forandringers påvirkning af samfund lokalt, regionalt og globalt | Jeg kan   * forklare hvordan demokratibegrebet har ændret sig fra Det Athenske Demokrati og indtil i dag. | * Eleverne laver en tidslinje ved at få de 12 ord udleveret i udklippede stykker. Der skal være et sæt til hver gruppe. De lægger de 12 ord i kronologisk rækkefølge. * Eleverne samtaler om de begivenheder og personer, der er på tidslinjen, og forklarer sammenhængene mellem dem |  |
| 4  (2 lektioner) | Det danske demokrati | Eleven kan forklare historiske forandringers påvirkning af samfund lokalt, regionalt og globalt | Jeg kan   * forklare hvorfor Danmark fik demokrati | * Læreroplæg om tiden omkring 1849 * Eleverne genser ”Grundlovens tilblivelse” * Eleverne arbejder med Borgerrepræsentationens Petition, som de laver en kildeanalyse af * Eleverne besvarer herefter læringsmålet skriftligt, som afleveres til læreren – besvarelsen skal være kort og præcis |  |
| 5  (4 lektioner) | Diskussion af demokrati | Eleven kan formulere historiske problemstillinger | Jeg kan   * forklare hvordan demokratiet fungerer i Danmark i dag? * forholde mig til de fordele og de ulemper, der er ved demokrati. | * Læreren gennemgår det danske demokrati i dag med vægt på Magtens tredeling, Parlamentarisme og Folketingets opbygning og funktion. * Læreren viser eleverne billederne på de 2 hjemmesider (Wulffmorgenthaler og ”demokrati er her”) * Eleverne udarbejder problematikker ved demokrati. Det kan være problemer, der er knyttet til fortiden og til nutiden, både i Danmark og i udlandet. Problematikkerne skrives op på tavlen eller i et google-dokument, som deles med klassen. Se ”øvrige kommentar” for eksempler på problematikker. * Eleverne diskuterer deres problemstillinger i en gruppe-battle bestående af 4 elever. To af dem påtvinges enten ”for” eller ”imod” og skal argumentere ud fra deres viden. De andre to i gruppen lytter og tager noter. Derefter bytter roller som henholdsvis ”debattanter” og ”notattager” * Eleverne udarbejder en kort kronik, hvor de, i overensstemmelse med genren, redegør for problemet, argumenter og reflekterer og inddrager subjektive erfaringer og tanker over et eller flere at de problematikker, de har formuleret i fællesskab. * Kronikken kan enten afleveres til læreren eller læses højt for en klassekammerat, der giver feedback i forhold til de opstillede læringsmål. |  |

1 lektion = 45 min.

**Øvrige gode råd og kommentarer**

I modul 5 skal eleverne *udarbejde problematikker ved demokrati. Det kan være problemer, der er knyttet til fortiden og til nutiden, både i Danmark og i udlandet*. Forslag til disse kunne være:

* Det var et problem, at kvinderne ikke fik valgret i 1849.
* Det var et problem, at kun ganske få procenter af befolkningen havde stemmeret i det Athenske Demokrati.
* Det er et problem, at man med demokrati kan få mænd som Robespierre og Hitler på magten.
* Det er et problem, at man ikke har demokrati i hele verden.
* Det er et problem, at man f. eks i Irak og Afghanistan indfører demokrati med magt.
* Det er et problem, at der kan foregå flertalstyranni.
* Det er et problem, at unge under 18 ikke kan stemme, når folkepensionister kan, da det er de unge, der skal leve mange år med konsekvenserne af disse beslutninger.

Bilag 1 Centrale begivenheder og personer

|  |  |
| --- | --- |
| **Det Athenske demokrati** | **Den Amerikanske uafhængighed** |
| **Den Franske Revolution** | **Grundloven i 1849** |
| **Systemskiftet** | **Kvindernes Valgret** |
| **Påskekrisen** | **Jordskredsvalget** |
| **Napoleon** | **Locke** |
| **Estrup** | **Frederik 7.** |

Bilag 2 Spørg-svar-byt

Læreren eller eleverne klipper bilag 1 ud i det ønskede antal eksemplarer. Der er i alt 12 ord på de to sider, og der skal være 1 seddel pr. elev. Er der f. eks. 26 elever, skal der således bruges to hele ark og 2 enkelte ord fra et tredje ark. Udvælg derfra ord, du synes, der er særligt vigtige.

Eleverne får hver ét ord og finder en makker, som de læser ordet højt for. Makkeren skal derefter fortælle alt det denne ved, om det der står på sedlen f. eks. ”Frederik 7”. Herefter læser den anden sit ord op, og den første fortæller alt, hvad han ved. Bagefter bytter eleverne seddel og finder derefter en ny makker.

Elever med samme ord må ikke gå sammen, men må vente, til de har fået byttet ord.

Hvis øvelsen udføres stående, inddrages der samtidigt bevægelse.